**PRIZNANJE ZA IZJEMNE DOSEŽKE NA PODROČJU RAZISKOVANJA VZGOJE IN IZOBRAŽEVANJA**

Komisija za priznanja in nagrade *Pedagoškega inštituta,* v sodelovanju s *Slovenskim društvom raziskovalcev na področju edukacije* (SLODRE)*,* razpisuje **Priznanje za izjemne dosežke na področju raziskovanja vzgoje in izobraževanja** za leto 2018.

**1. Merila za podelitev priznanja**

Priznanje za izjemne dosežke na področju raziskovanja vzgoje in izobraževanja lahko prejme raziskovalec/raziskovalka, ki izpolnjuje sledeče pogoje:

* v obdobju zadnjih petih let (2013–2017) izkazuje izjemne rezultate znanstveno-raziskovalne odličnosti (v skladu s Pravilnikom o kazalcih in merilih znanstvene in strokovne uspešnosti Agencije za raziskovalno dejavnost RS);
* je v obdobju zadnjih petih let pomembno prispeval k promociji raziskovanja vzgoje in izobraževanja v širši strokovni javnosti;
* izkazuje mednarodno sodelovanje na širšem vsebinskem področju raziskovanja vzgoje in izobraževanja.

Priznanje se podeljuje enkrat letno, za dosežke v obdobju preteklih petih let, z veljavnostjo do konca junija tekočega leta.

**2. Predlagatelji/predlagateljice priznanja**

Kandidate/kandidatke za podelitev Priznanja za izjemne dosežke na področju raziskovanja vzgoje in izobraževanja lahko predlagajo fizične in pravne osebe.

Predlog za podelitev Priznanja za izjemne dosežke na področju raziskovanja vzgoje in izobraževanja se poda z oddajo z Prijavnega obrazca, ki vsebuje naslednje podatke:

* ime in priimek kandidata/kandidatke, izobrazbo ter zaposlitev;
* vsebinsko predstavitev in utemeljitev izjemnih dosežkov kandidata/kandidatke, z dokazili o znanstveni odličnosti;
* osnovne podatke o predlagatelju/predlagateljici (fizična ali pravna oseba).

**3. Izbor prejemnika priznanja**

Izbor prejetih predlogov za podelitev priznanja opravi komisija za podelitev priznanja, na podlagi zgoraj navedenih kriterijev, ki jo skupaj imenujeta direktor Pedagoškega inštituta in predsednik SLODRE. Komisijo sestavlja pet članov.

**Rok za prijavo predlogov je 17. avgust 2018. Priznanje bo podeljeno na letni nacionalni konferenci Pedagoškega inštituta in SLODRE, 25. septembra 2018.**

Prijavni obrazec (v prilogi), skupaj z dokazili, pošljite na naslov:

Pedagoški inštitut

(s pripisom: za Komisijo na priznanja)

Gerbičeva 62

1000 Ljubljana

ter na e-naslov: ana.mlekuz@pei.si